# **ROMÂNIA**

#  **JUDEŢUL SUCEAVA**

#### MUNICIPIUL CÂMPULUNG MOLDOVENESC

##### A N U N Ţ

 **Nr. 3632 din 04.02.2025**

 Primăria municipiului Câmpulung Moldovenesc anunţă organizarea concursului de recrutare pentru ocuparea funcției publice vacante de execuție de inspector, cl.I, grad profesional asistent, perioadă nedeterminată, normă întreagă la Compartimentul managementul proiectelor cu fonduri europene – Direcția tehnică și urbanism, din cadrul aparatului de specialitate al primarului municipiului Câmpulung Moldovenesc, în conformitate cu prevederile art. VII. alin.(3) lit.a) din OUG nr.156/2024.

 Concursul se va desfăşura la sediul primăriei municipiului Câmpulung Moldovenesc şi va consta în susținerea a 2 probe:

* **în data de 06 martie 2025, orele 12.00 - proba scrisă;**
* **în data de 11 martie 2025, orele 10.00 - proba interviu**.

 Condiţiile generale de înscriere la concurs conform art. 465 din Ordonanța de Urgență nr. 57/2019 privind Codul administrativ, cu modificările și completările ulterioare, sunt următoarele:

 a) are cetăţenia română şi domiciliul în România;

 b) cunoaşte limba română, scris şi vorbit;

 c) are vârsta de minimum 18 ani împliniţi;

 d) are capacitate deplină de exerciţiu;

 e) este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;

 f) îndeplineşte condiţiile de studii şi vechime în specialitate, prevăzute de lege pentru ocuparea funcţiei publice, conform anunțului de concurs;

 g) nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;

 h) nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

 i) nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

 j) nu a fost lucrător al Securităţii sau colaborator al acesteia, în condiţiile prevăzute de legislaţia specifică;

 k) i s-a aplicat una dintre modalităţile de ocupare a funcţiilor publice prevăzute la art. 466 alin. (2).

**Condiţiile specifice** **de înscriere la concurs sunt**:

* studii universitare de licenţă absolvite cu diplomă de licenţă sau echivalentă în:
* Domeniul fundamental - Științe inginerești sau Ramura de știință - Științe juridice sau Ramura de știință - Științe administrative sau Ramura de știință – Științe economice sau Ramura de știință - Științe politice.
* minimum 1 an vechime în specialitatea studiilor necesare exercitării funcției publice.

**Dosarul de înscriere la concurs va cuprinde următoarele documente**:

1. formularul de înscriere la concursprevăzut la art. 137 lit.b) din Anexa nr. 10 din O.UG. nr.57/2019, cu modoficările și completările ulterioare prin raportare la art. VII din O.U.G. nr. 121/2023(cerere tip de la cam.28 - Compartimentul resurse umane sau de pe pagina de internet a primăriei, secțiunea - Carieră );
2. copia cărții de identitate;
3. copia actului doveditor emis de autoritățile competente, în cazul în care a intervenit schimbarea numelui consemnat în certificatul de naștere(certificat de căsătorie);
4. copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor necesare pentru ocuparea funcției publice vacante, potrivit prevederilor din prezentul cod, după caz – modelul orientativ al adeverintei se regăsește și pe pagina de internet a primăriei, secțiunea – Carieră, conform art. 137 lit. e) din Anexa 10 la O.U.G. nr. 57/2019, cu modificările și completările ulterioare;
5. copii ale diplomelor de studii sau echivalente, certificatelor şi a altor documente care atestă efectuarea unor specializări şi perfecţionări sau deținerea unor competențe specifice, după caz;
6. copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecție de către medicul de familie al candidatului și copia avizului psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;
7. cazierul judiciar;
8. declarația pe propria răspundere, pin completarea rubricii corespunzătoare din formularul de înscriere sau adeverința care să ateste lipsa calității de lucrător al Securității sau colaborator al acesteia, în condițiile prevăzute de legislația specifică;
9. declarația pe propria răspundere, pin completarea rubricii corespunzătoare din formularul de înscriere, privind faptul că, în ultimii 3 ani persoana nu a fost destituită sau nu i-a încetat contractul individual de muncă din motive disciplinare;

 Cazierul judiciar poate fi înlocuit cu o declaraţie pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilităţii şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia să completeze dosarul de concurs pe tot parcursul desfăşurării etapei de selecţie, dar nu mai târziu de data şi ora organizării interviului, sub sancţiunea neemiterii actului administrativ de numire în funcţia publică. În situaţia în care, la înscrierea la concurs, candidatul solicită expres preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.

**Perioada de depunere a dosarelor: 04.02.2025 – 24.02.2025*.***

* Perioadă verificare eligibilitate candidaţi (selecție dosare): în termen de maximum 5 zile lucrătoare de la data expirării termenului de depunere a dosarelor;
* Perioadă depunere contestație la verificarea eligibilitații candidaţilor(selecția dosarelor): în termen de 1 zi lucrătoare de la data afișării rezultatului verificării eligibilitații candidaţilor;
* Perioadă soluționare contestații la verificarea eligibilitații candidaţilor(selecția dosarelor): în termen de 1 zi lucrătoare de la expirarea termenului de depunere a contestațiilor.

**Modalitatea de înscriere la concurs:**

Potrivit dispozițiilor art VII alin. (17) din O.U.G.nr. 121/2023, dosarul de concurs se poate depune personal de către candidat (la sediul primăriei Municipiului Câmpulung Moldovenesc, str. 22 Decembrie nr. 2 cam. 28.), se poate transmite prin intermediul unui serviciu de curierat sau se poate transmite în format electronic, la adresa de e-mail indicată de autoritatea sau instituția publică în anunțul de concurs, respectiv: catalina.botea@campulungmoldovenesc.ro. Dosarelor de concurs transmise de candidaţi la adresa de e-mail indicată de autoritatea sau instituţia publică în anunţul de concurs după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

 Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Relaţii suplimentare se pot obţine la sediul primăriei municipiului Câmpulung Moldovenesc, str. 22 Decembrie nr. 2 cam. 28 sau la telefon 0230/314425, interior 117, persoană de contact: Botea Cătălina - Mariana – inspector, email: catalina.botea@campulungmoldovenesc.ro.

**Afișat astăzi: 04.02.2025**

 **Secretar comisie,**

 **Botea Cătălina - Mariana**